CELEX: 32014D0143
Language: mt
Date: 2014-03-11 00:00:00
Title: 2014/143/UE: Deċiżjoni tal-Kunsill tal- 11 ta’ Marzu 2014 dwar il-pożizzjoni li għandha tittieħed f'isem l-Unjoni Ewropea fi ħdan il-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli, fir-rigward tal-emenda tad-Deċiżjoni Nru 2/2003 għall-imsemmi Kumitat

17.3.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 78/1
            
         DEĊIŻJONI TAL-KUNSILL
   tal-11 ta’ Marzu 2014
   dwar il-pożizzjoni li għandha tittieħed f'isem l-Unjoni Ewropea fi ħdan il-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli, fir-rigward tal-emenda tad-Deċiżjoni Nru 2/2003 għall-imsemmi Kumitat
   (2014/143/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli (1) (minn hawn ’il quddiem il-"Ftehim") daħal fis-seħħ fl-1 ta' Ġunju 2002.
            
         
               (2)
            
            
               L-Artikolu 6 tal-Ftehim iwaqqaf Kumitat Konġunt għall-Agrikoltura (minn hawn 'il quddiem il-"Kumitat") li hu responsabbli għall-ġestjoni tal-Ftehim u jiżgura l-funzjonament tajjeb tiegħu.
            
         
               (3)
            
            
               Skont l-Artikolu 6(4) tal-Ftehim, bid-Deċiżjoni tiegħu Nru 1/2003, il-Kumitat adotta r-Regoli ta' Proċedura tiegħu stess (2).
            
         
               (4)
            
            
               Skont l-Artikolu 6(7) tal-Ftehim, twaqqfu diversi gruppi ta' ħidma meħtieġa biex jiġu amministrati l-Annessi għall-Ftehim, inkluż grupp ta' ħidma dwar il-protezzjoni tad-denominazzjonijiet tal-oriġini (DPO) u dwar il-protezzjoni ta' indikazzjonijiet ġeografiċi (IĠP), u l-mandati tagħhom ġew adottati bid-Deċiżjoni Nru 2/2003 tal-Kumitat (3). Skont l-Anness għal din id-Deċiżjoni, il-kompitu ewlieni tal-Grupp ta' Ħidma DPO u IĠP huwa li tiġi kkunsidrata l-protezzjoni reċiproka tad-DPO u tal-IĠP.
            
         
               (5)
            
            
               Fl-2011, l-Unjoni u l-Konfederazzjoni Svizzera kkonkludew Ftehim rigward il-protezzjoni tad-denominazzjonijiet ta' oriġini u l-indikazzjonijiet ġeografiċi (4) fejn emendaw il-Ftehim billi żiedu l-Anness 12 rigward il-protezzjoni tad-denominazzjonijiet ta' oriġini u l-indikazzjonijiet ġeografiċi tal-prodotti agrikoli u tal-oġġetti tal-ikel.
            
         
               (6)
            
            
               Il-Grupp ta' Ħidma DPO u IĠP ltaqa' biex jikkunsidra, b'mod partikolari, l-emendar tad-Deċiżjoni Nru 2/2003 dwar il-mandat tal-Grupp ta' Ħidma sabiex iqis dik l-emenda għall-Ftehim.
            
         
               (7)
            
            
               Huwa opportun li tiġi stabbilita l-pożizzjoni li għandha tittieħed f'isem l-Unjoni fil-Kumitat dwar l-emendar tad-Deċiżjoni Nru 2/2003.
            
         
               (8)
            
            
               Il-pożizzjoni tal-Unjoni fi ħdan il-Kumitat għandha għalhekk tkun ibbażata fuq l-abbozz tad-Deċiżjoni mehmuż,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fi ħdan il-Kumitat Konġunt għall-Agrikoltura għandha tkun ibbażata fuq l-abbozz tad-Deċiżjoni tal-Kumitat mehmuż ma' din id-Deċiżjoni.
   Ir-rappreżentanti tal-Unjoni fil-Kumitat jistgħu jilħqu ftehim dwar emendi tekniċi fl-abbozz tad-Deċiżjoni mingħajr il-ħtieġa ta' Deċiżjoni oħra tal-Kunsill.
   Artikolu 2
   Id-Deċiżjoni tal-Kumitat għandha tiġi pubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, il-11 ta’ Marzu 2014.
      
         
            Għall-Kunsill
         
         
            Il-President
         
         G. STOURNARAS
      
   
   
      (1)  ĠU L 114, 30.4.2002, p. 132.
   
      (2)  Deċiżjoni Nru 1/2003 tal-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli tal-21 ta' Ottubru 2003 dwar l-adozzjoni tar-Regoli ta' Proċedura tiegħu (ĠU L 303, 21.11.2003, p. 24).
   
      (3)  Deċiżjoni Nru 2/2003 tal-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli tal-21 ta' Ottubru dwar it-twaqqif ta' gruppi ta' ħidma u l-adozzjoni tal-mandati ta' dawk il-gruppi (ĠU L 303, 21.11.2003, p. 27).
   
      (4)  Ftehim bejn l-Unjoni Ewropea u l-Konfederazzjoni Svizzera dwar il-protezzjoni tad-denominazzjonijiet tal-oriġini u tal-indikazzjonijiet ġeografiċi għall-prodotti agrikoli u l-oġġetti tal-ikel, li jemenda l-Ftehim bejn il-Komunità Ewropea u l-Konfederazzjoni Svizzera dwar il-kummerċ ta’ prodotti agrikoli (ĠU L 297, 16.11.2011, p.3).
   
      ABBOZZ
      DEĊIŻJONI Nru …/2014 TAL-KUMITAT KONĠUNT GĦALL-AGRIKOLTURA
      ta'…
      dwar l-emendar tad-Deċiżjoni Nru 2/2003 tal-Kumitat Konġunt għall-Agrikoltura mwaqqaf skont il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli tal-21 ta' Ottubru 2003 dwar it-twaqqif ta' gruppi ta' ħidma u l-adozzjoni tal-mandati ta' dawk il-gruppi
      IL-KUMITAT KONĠUNT GĦALL-AGRIKOLTURA,
      Wara li kkunsidra l-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli, u b'mod partikolari l-Artikolu 6(7) tiegħu,
      Billi:
      
                  (1)
               
               
                  Il-Ftehim bejn il-Komunità Ewropea u l-Konfederazzjoni Svizzera dwar in-Negozju fi Prodotti Agrikoli (minn hawn ’il quddiem il-"Ftehim") daħal fis-seħħ fl-1 ta' Ġunju 2002.
               
            
                  (2)
               
               
                  L-Anness 12 tal-Ftehim dwar il-protezzjoni tad-denominazzjonijiet tal-oriġini u tal-indikazzjonijiet ġeografiċi tal-prodotti agrikoli u l-oġġetti tal-ikel.
               
            
                  (3)
               
               
                  Skont l-Artikolu 15(6) tal-Anness 12 tal-Ftehim, il-Grupp ta' Ħidma DPO u IĠP jassisti l-Kumitat Konġunt għall-Agrikoltura (minn hawn 'il quddiem il-"Kumitat" fuq it-talba ta' dan tal-aħħar.
               
            
                  (4)
               
               
                  Id-Deċiżjoni tal-Kumitat Nru 2/2003 waqqfet il-gruppi ta' ħidma u adottat il-mandati ta' dawn il-gruppi.
               
            
                  (5)
               
               
                  Wara l-adozzjoni tal-Ftehim rigward il-protezzjoni tad-denominazzjonijiet ta' oriġini u l-indikazzjonijiet ġeografiċi tal-prodotti agrikoli u l-oġġetti tal-ikel tal-1 ta' Diċembru 2011, flimkien mal-Anness 12 tal-Ftehim, huwa xieraq li d-deċiżjoni tal-Kumitat Nru 2/2003 tiġi mmodifikata, b'mod partikolari f'dak li għandu x'jaqsam mal-bażi tal-Ftehim u l-mandat tal-Grupp ta' Ħidma DPO u IĠP.
               
            IDDEĊIEDA KIF ĠEJ:
      Artikolu 1
      L-Anness tad-Deċiżjoni Nru 2/2003 tal-Kumitat Konġunt għall-Agrikoltura tal-21 ta' Ottubru 2003 rigward il-ħolqien tal-gruppi ta' ħidma u l-adozzjoni tal-mandati ta' dawn il-gruppi li għandhom x'jaqsmu mal-Grupp ta' Ħidma DPO u IĠP huwa emendat kif ġej:
      
                  (1)
               
               
                  Il-parti "Grupp ta' ħidma "DPO/IĠP" jinbidel bi:
                  "Grupp ta' Ħidma "DPO u IĠP"
                  
                  
                     Bażi fil-Ftehim (Anness 12)
                  
                  L-Artikolu 15(6) tal-Anness 12 dwar il-protezzjoni tad-denominazzjonijiet tal-oriġini u tal-indikazzjonijiet ġeografiċi għall-prodotti agrikoli u l-oġġetti tal-ikel
                  Il-mandat tal-grupp ta' ħidma skont l-Artikolu 15
                  
                           
                              1.
                           
                           
                              Għandha tiġi eżaminata kull kwistjoni dwar l-Anness 12 u l-implimentazzjoni tiegħu.
                           
                        
                           
                              2.
                           
                           
                              L-evoluzzjoni tal-liġijiet u regolamenti interni tal-Partijiet fl-oqsma koperti mill-Anness 12 għandhom jiġu eżaminati perjodikament.
                           
                        
                           
                              3.
                           
                           
                              B'mod partikolari, għandhom jiġu formulati l-proposti għall-preżentazzjoni lill-Kumitat Konġunt bil-għan li l-appendiċijiet għall-Anness 12 jiġu adattati u aġġornati.'
                           
                        
            Artikolu 2
      Din id-Deċiżjoni għandha tidħol fis-seħħ fi ….2014.
      
         Magħmul fi …,.
         
            
               Għall-Kumitat Konġunt għall-Agrikoltura
            
            
               Il-Kap tad-Delegazzjoni tal-Unjoni Ewropea
            
            
               Il-Kap tad-Delegazzjoni Svizzera
            
            
               Is-Segretarju tal-Kumitat